Boot op sleepwa tref jong man op land | Maroela Media
Boot op sleepwa tref jong man op land
'n Foto van die toneel: Foto: Verskaf
'n Man in sy 20's is Sondag beseer toe hy deur 'n wegholsleepwa met 'n boot daarop langs 'n pad in die Wes-Kaap getref is.
Russel Meiring, woordvoerder van ER24, het gesê die voorval het in Tygervalleiweg in Richwood plaasgevind.
"Die sleepwa het na bewering van die bakkie wat dit gesleep het losgekom. Die sleepwa was buite beheer en het die pad verlaat. Die jong man het langs die pad gestap en is getref en omgestamp," het Meiring gesê.
Paramedici van ER24 en Life Healthcare is na die toneel ontbied. "Die man het langs die pad gelê toe paramedici daar opdaag. Die sleepwa met die boot daarop het 'n kort afstand van hom af stilgestaan."
Die man het beserings aan sy arm opgedoen. Hy is op die toneel behandel en pynmedikasie toegedien.
Die man is na die Karl Bremer-hospitaal geneem vir verdere behandeling.
[Foto] Kar ploeg in eetplek in
Inbrekers dra Pta-huis leeg, vlug in twee Porsches
...duiwel is los...
…..goeie genade… snaakste vsn ongeluke laaste ruk.
Duiwel is wratie waar los..
Ek hoop nie dit was my skip met die geld nie..haha
Nalatig met die koppeling van die sleepwa.
Dit kan ook wees dat die sleepwa (omdat dit wyer is) 'n diep (self vlak een kan dit veroorsaak) slaggat getref het (en die voertuig dalk nie) en dat die geweld van impak beide die veiligheidsknip en die ketting afgeruk het. Of dat dit dalk die hele hak afgeruk het. Sal moet wag om die uitslag van die ondersoek om verseker te weet.